### Beslutning

Godkendt.

### Sagsfremstilling

## **Resume og sagens baggrund**

På Kommunalbestyrelsens møde d. 14. december 2022, blev sagen om indgåelse af en rammeaftale for projektering og udbud af nye el-færger behandlet. Kommunalbestyrelsen besluttede at sætte processen om anskaffelse af nye el-færger i bero, grundet projektets indvirkning på kommunens økonomiske serviceramme. I denne sag giver administrationen en orientering om status på den nuværende færgedrift og overvejelser ift. den kommende tid.

## **Indstillinger**

Plan, Byg og Miljøchefen indstiller, at udvalget tager orienteringen til efterretning.

## **Behandling**

Ø-udvalget, Teknik- og Miljøudvalget.

## **Sagsfremstilling**

*Orientering om den nuværende færgedrift:*

Jacqueline Johansen og Nekseløfærgen er hhv. 26 og 30 år. Dette giver forventeligt et øget behov for vedligeholdelse og akutte reparationer. I 2023 har Nekseløfærgen fået installeret helt nyt styresystem til fremdrivningen, fået renoveret hovedmotor, og har været i planlagt årlig dok i oktober - 2023, der måtte forlænges med 1 uge i forhold til det planlagte, da opgaven var større end planlagt.

Sejerøfærgens årlige dok i april 2023 var planlagt til at vare 14 dage. Grundet uforudsete reparationsopgaver og lang levering på reservedele blev dokopholdet ligeledes forlænget, så Jacqueline Johansen i alt var i dok i 4 uger. Efterfølgende har Sejerøfærgen være taget ud af drift enkelte gange, for at få udført andet planlagt vedligehold. Her har udfordringen ligeledes været, at reservedele til en aldrende færge kan være svære at skaffe. Sejerøfærgens årlige dok i april 2024 gik stort set planmæssigt, dog med en mindre forsinkelse.

Efter Kommunalbestyrelsens beslutning om at sætte projektet med nye el-færger i bero, har det løbende været nødvendigt at forlænge levetiden af færgerne, og det har derfor været nødvendigt at bruge ressourcer på at hæve vedligeholdsstanden på hele flåden. Dette har været en af årsagerne til, udover skader ifm. påsejling, at færgedriften havde behov for tilførsler af ekstra midler på hhv. 4 mio. kr. i 2022 og 8,5 mio. kr. i 2023. Kommunalbestyrelsen har tilført disse manglende midler i begge år og har dermed fastholdt det nuværende serviceniveau.

Grundet rekrutteringsudfordringer på Nekseløfærgen, blev det for et år siden aftalt, at Nekseløfærgen skulle ligge over i [adresse] i stedet for på [adresse]. Denne ændring blev gennemført i tæt dialog med beboerne på [adresse]. Ændringen har medført, at det har været muligt at lave mere attraktive forhold for besætningen på Nekseløfærgen, og der har derfor været bedre rammer for at rekruttere besætning til Nekseløfærgen.

På Sejerøfærgen ses også begyndende rekrutteringsudfordringer, som reelt også er gældende for andre indenrigsfærger. Over tid har rekrutteringsgrundlaget været mere og mere, at mandskabet bor på [adresse]. Derfor ses der på mulige løsninger i forhold til at gøre det mere attraktivt at kunne arbejde både for dem der bor på Sejerø og [adresse]. Der er ingen aktuelle planer om at ændre på, at Sejerøfærgen ligger over på Sejerø.

I og med at der vil være en periode på 5-10 år, hvor de kommunale færger vil være dem som vi kender i dag, vil det være nødvendigt at udarbejde et mere retvisende budget for drift og vedligehold ved at levetidsforlænge de nuværende færger.

Karina Søndergaard af den eksisterende flåde vil medvirke til at minimere akutte nedbrud, og derved sikre en stabil drift. Samtidig vil en planlagt levetidsforlængelse være økonomisk fordelagtig, i forhold til at udbedre nedbrud og fejl løbende som de kommer. Dermed skal der i det kommende år arbejdes med et sådant forslag, som kan forelægges politisk.

*Orientering om status for økonomien for nye el-færger:*

Administrationen har undersøgt mulighederne for at minimere belastningen på kommunens økonomiske serviceramme i forbindelse med en mulig anskaffelse af nye el-færger. I forhold til den økonomiske status er der ingen ændring, siden sagen blev behandlet i Kommunalbestyrelsen d. 14. december 2022.

Det skal dog nævnes, at der, i forbindelse med design- og udbudsprocessen af første bølge standardfærger, lige er åbnet en mulighed for en alternativ finansiering. Administrationen følger med i denne mulighed.

Færgerne fra de 5 pioner kommuner, som har beslutte sig for at gå videre, bliver sendt i udbud her henover sommeren 2024. Resultatet af udbuddet vil give en indikation af det aktuelle prisniveau, og på denne baggrund kan det vurderes, om det giver anledning til ændringer i Kalundborg Kommunes finasieringsudfordringer, jf. Kommunalbestyrelsens tidligere beslutning. Samtidig arbejder Færgesekretariatet for, at der skabes yderligere tilskudspuljer, der vil kunne bidrage til et øget tilskud til projektet om nye el-færger.

## **Økonomiske konsekvenser**

Ingen økonomiske konsekvenser.

### Sagens forløb

06/06/2024 Ø-udvalget
Taget til efterretning.